Milyen pergető táskát ajánlotok?
A kérdés, hogy mire, hogyan horgászol! Az egyszerűség kedvért három kategóriába sorolnánk ezeket a pergetőtáskákat, a legkisebb, kompakt méretű, amiben egy közepes méretű doboz elfér, és még apróságok, ez lehet akár sling bag is, a lényeg, hogy egy jól átgondolt, leszűrt műcsali választékkal indulunk horgászni. Tudjuk hol és mit akarunk fogni, leginkább egy max két halfaj a cél. A kettes kategória, amikor felfedezni indulunk és egy még nem zavaróan, de nagy táskában négy nagy doboznyi műcsalit cipelünk, plusz apróságokat. Célunk, hogy a lehető legtöbb halfajt meghorgászhassuk. A harmadik az a kategória, aki leáll a vízpart mellé autóval, vagy csónakba bepakolja ami csak befér, mert mindig pont az hiányzik, ami otthon marad alapon. Ennek a típusú embernek való például a Rapala Magnum táska.